|  |
| --- |
|  |
|  |

**Referat fra EKSTRAORDINÆR generalforsamling, mandag den 1. oktober 2018 kl. 10.30 på Hotel Fredericia, Vestre Ringvej 96, 7000 Fredericia.**

*Deltagere:* Der var fremmødte repræsentanter for 7 stemmeberettigede museer. ODM havde modtaget 2 skriftlige fuldmagter fra stemmeberettigede medlemmer.

*Fremmødt var:* Flemming Just, Iben Bækkelund Jagd, Lise Ræder Knudsen, Anne-Mette Villumsen, Anja Olsen, Nicolai Scharff og Karsten Merrald Sørensen.

*Referent:* Lene Larsen

**Dagsorden**

1. Velkomst
2. Valg af dirigent
3. Godkendelse af dagsorden
4. Vedtægtsændringer, fremsat og vedtaget på den ordinære generalforsamling i København, den 19. april 2018, blev foreslået vedtaget.
5. Eventuelt

ODM’s formand Flemming Just bød velkommen til den ekstraordinær generalforsamling. Han forslog valg af direktør Nils M. Jensen som dirigent. Nils M. Jensen blev valgt.

Nils M. Jensen konstaterede, med henvisning til vedtægternes § 12, at proceduren for afstemning i forbindelse med vedtagelse af ændring af vedtægter, var overholdt og dagsorden var således godkendt.

Dirigenten oplyste, at da der ikke havde været 2/3 af ODM’s stemmeberettigede medlemmer til stede på ODM’s ordinære generalforsamling, afholdt i Vartov, København, torsdag den 19. april 2018, hvorfor der efterfølgende var blevet indkaldt til en ekstraordinær generalforsamlingen den 7. maj 2018. Indkaldelsen var dog ikke udsendt rettidigt, i henholdt til vedtægternes § 12, hvorfor ODM’s formand havde besluttet at aflyse denne ekstraordinær generalforsamling. Derfor var der efterfølgende fremsendt indkaldelse til medlemmerne til endnu en ekstra ordinære generalforsamling, dags dato. Herefter gav dirigenten ordet til Flemming Just, som motiverede ændringerne i vedtægterne, fremsat af bestyrelsen og vedtaget på ODM’s ordinære generalforsamling.

Alle fremmødte medlemmer stemte herefter for de foreslåede vedtægtsændringer.

Herefter takkede dirigenten de fremmødte for deltagelsen og efterfølgende blev det planlagte bestyrelsesmøde og seminar i ODM afholdt.

10.10.2018, verificeret af dirigenten.